CELEX: 52016PC0218
Language: sl
Date: 2016-04-20
Title: Predlog SKLEP SVETA o stališču, ki se v imenu Evropske unije zavzame v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (program ISA2)

EVROPSKA KOMISIJA
            Bruselj, 20.4.2016
            COM(2016) 218 final
            2016/0115(NLE)
            Predlog
            SKLEP SVETA
            o stališču, ki se v imenu Evropske unije zavzamev Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode(program ISA2)
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Skupni odbor EGP mora za zagotovitev potrebne pravne varnosti in homogenosti notranjega trga vso ustrezno zakonodajo EU v najkrajšem možnem času po njenem sprejetju vključiti v Sporazum EGP. 
            
            
               Člen 78 Sporazuma EGP določa, da morajo pogodbenice okrepiti in razširiti sodelovanje v okviru dejavnosti Unije, med drugim na področju informacijskih storitev ter raziskav in inovacij. 
            
            
               2.PRAVNA PODLAGA, SUBSIDIARNOST IN SORAZMERNOST
            
            
               Člen 1(3) Uredbe Sveta (ES) št. 2894/94 o pravilih za izvajanje Sporazuma EGP določa, da Svet v imenu Unije na predlog Komisije določi stališče glede takih sklepov. 
            
            
               Komisija predloži osnutek sklepa Skupnega odbora EGP kot stališče Unije Svetu v odobritev. Komisija upa, da bo lahko stališče v najkrajšem možnem času predstavila v Skupnem odboru EGP.
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               Namen osnutka sklepa Skupnega odbora EGP (priložen predlogu sklepa Sveta) je spremeniti Protokol 31 k Sporazumu EGP o sodelovanju na posebnih področjih, za katera ne veljajo štiri temeljne svobode, da bi se razširilo sodelovanje držav pogodbenic na področju informacijskih storitev ter raziskav in inovacij.
            
            
               Da bi razširili sodelovanje držav pogodbenic Sporazuma EGP, je treba v Sporazum EGP vključiti Sklep (EU) 2015/2240 Evropskega parlamenta in Sveta z dne 25. novembra 2015 o uvedbi programa za interoperabilnostne rešitve in skupne okvire za evropske javne uprave, podjetja in državljane (program ISA2) kot sredstvo za posodobitev javnega sektorja
                  1
               .
            
            
               Protokol 31 k Sporazumu EGP bi bilo zato treba spremeniti, da se razširjeno sodelovanje omogoči od 1. januarja 2016.
            
            
               Opozoriti bi bilo treba, da je Lihtenštajn izvzet iz sodelovanja v tem programu in finančnega prispevka zanj.
            
            
               2016/0115 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zavzame
                  v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
                  (program ISA2)
               
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, in zlasti člena 172 v povezavi s členom 218(9) Pogodbe,
            
            
               ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru
                  2
               , in zlasti člena 1(3) Uredbe,
            
         
         
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazum o Evropskem gospodarskem prostoru
                  3
                (v nadaljnjem besedilu: Sporazum EGP) je začel veljati 1. januarja 1994.
            
            
               (2)Na podlagi člena 98 Sporazuma EGP se lahko Skupni odbor EGP med drugim odloči spremeniti Protokol 31 k Sporazumu EGP.
            
            
               (3)Protokol 31 vsebuje določbe in pravila o sodelovanju na posebnih področjih, za katera ne veljajo štiri temeljne svobode.
            
            
               (4)Sodelovanje pogodbenic Sporazuma EGP je primerno razširiti, da se vključi Sklep (EU) 2015/2240 Evropskega parlamenta in Sveta
                  4
               .
            
            
               (5)Protokol 31 k Sporazumu EGP bi bilo zato treba spremeniti, da se razširjeno sodelovanje omogoči od 1. januarja 2016.
            
            
               (6)Stališče Unije v Skupnem odboru EGP bi zato moralo temeljiti na priloženem osnutku sklepa –
            
            
               SPREJEL NASLEDNJI SKLEP: 
            
            
               Člen 1
            
            
               Stališče, ki se v imenu Unije zavzame v Skupnem odboru EGP glede predlagane spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, temelji na osnutku sklepa Skupnega odbora EGP, priloženem temu sklepu.
            
            
               Člen 2
            
            
               Ta sklep začne veljati na dan sprejetja.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  UL L 318, 4.12.2015, str. 1.
               
               
                  
                     (2)
                  UL L 305, 30.11.1994, str. 6.
               
               
                  
                     (3)
                  UL L 1, 3.1.1994, str. 3. 
               
               
                  
                     (4)
                  Sklep (EU) 2015/2240 Evropskega parlamenta in Sveta z dne 25. novembra 2015 o uvedbi programa za interoperabilnostne rešitve in skupne okvire za evropske javne uprave, podjetja in državljane (program ISA2) kot sredstvo za posodobitev javnega sektorja (UL L 318, 4.12.2015, str. 1).
               
            
      
    ---documentbreak--- 
      
         
               EVROPSKA KOMISIJA
            Bruselj, 20.4.2016
            COM(2016) 218 final
            PRILOGA
            k predloguSklepa Svetao stališču, ki se v imenu Evropske unije zavzamev Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode(program ISA2)
            
               
         
         
            
               PRILOGA
               
                  SKLEP SKUPNEGA ODBORA EGP št. …/2016
                  o
                  spremembi Protokola 31 k Sporazumu EGP 
                  o sodelovanju na posebnih področjih, za katera ne veljajo štiri temeljne svobode 
            
            
               SKUPNI ODBOR EGP JE –
            
            
               ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP), in zlasti členov 86 in 98 Sporazuma,
            
            
               ob upoštevanju naslednjega:
            
            
               (1)Sodelovanje pogodbenic Sporazuma EGP je primerno razširiti, da se vključi Sklep (EU) 2015/2240 Evropskega parlamenta in Sveta z dne 25. novembra 2015 o uvedbi programa za interoperabilnostne rešitve in skupne okvire za evropske javne uprave, podjetja in državljane (program ISA2) kot sredstvo za posodobitev javnega sektorja
                  1
               .
            
            
               (2)Protokol 31 k Sporazumu EGP bi bilo zato treba spremeniti, da se to razširjeno sodelovanje omogoči od 1. januarja 2016 –
            
            
               SPREJEL NASLEDNJI SKLEP:
            
            
               Člen 1
            
            
               Člen 17 (telematska izmenjava podatkov) Protokola 31 k Sporazumu EGP se spremeni:
            
            
               1.v odstavku 1 se besede „odstavek 6(a)“, „odstavek 6(b)“ in „odstavek 6(c)“ nadomestijo z besedami „odstavek 7(a)“, „odstavek 7(b)“ in „odstavek 7(c)“;
            
            
               2.v odstavku 1 se vstavi naslednji pododstavek: 
            
            
               „Države Efte bodo od 1. januarja 2016 sodelovale pri projektih in dejavnostih programa Unije, navedenega v odstavku 7(d).“;
            
            
               3.v odstavku 2 se besedi „odstavka 6“ nadomestita z besedama „odstavka 7“;
            
            
               4.v odstavku 3 se besede „odstavka 6(a)“ nadomestijo z besedami „odstavka 7(a)“;
            
            
               5.v odstavku 4 se besede „odstavka 6(b)“ nadomestijo z besedami „odstavka 7(b)“;
            
            
               6.v odstavku 5 se besede „odstavka 6(c)“ nadomestijo z besedami „odstavka 7(c)“;
            
            
               7.odstavek 6 se preštevilči v odstavek 7;
            
            
               8.za odstavkom 5 se vstavi naslednji odstavek:
            
            
               „6.Države Efte od začetka sodelovanja v programu iz odstavka 7(d) v celoti, vendar brez glasovalne pravice, sodelujejo v Odboru o interoperabilnostnih rešitvah za evropske javne uprave (odbor ISA2), ki pomaga Evropski komisiji pri izvajanju, vodenju in razvijanju tega programa.“;
            
         
         
            
               9.na koncu odstavka 7 se doda naslednje:
            
            
               „(d)
                     glede udeležbe od 1. januarja 2016:
            
            
               –
                     32015 D 2240: Sklep (EU) 2015/2240 Evropskega parlamenta in Sveta z dne 25. novembra 2015 o uvedbi programa za interoperabilnostne rešitve in skupne okvire za evropske javne uprave, podjetja in državljane (program ISA2) kot sredstvo za posodobitev javnega sektorja (UL L 318, 4.12.2015, str. 1).
            
            
               Lihtenštajn je izvzet iz sodelovanja v tem programu in finančnega prispevka zanj.“
            
            
               Člen 2
            
            
               Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP*.
            
            
               
                  2Uporablja se od 1. januarja 2016.
            
            
               Člen 3
            
            
               Ta sklep se objavi v oddelku EGP Uradnega lista Evropske unije in v Dopolnilu EGP k Uradnemu listu Evropske unije.
            
            
               V Bruslju,
            
            
               
                     
                        Za Skupni odbor EGP
               
               
                     Predsednik
                     
                     
                     
                     Sekretarja
                     Skupnega odbora EGP
               
            
         
         
            
                  
                     (1)
                  UL L 318, 4.12.2015, str. 1.
               
               
                  
                     (2)
                  [Navedena ni nobena ustavna zahteva.] [Navedene so ustavne zahteve.]